**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 1/2562**

**วันศุกร์ที่ 18 มกราคม 2562 เวลา 09.00 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

-----------------------

**ผู้เข้าประชุม**

1. นายเรวัต ประสงค์ ผู้ว่าราชการจังหวัดอ่างทอง (ประธาน)

2. นายประมวล มุ่งมาตร รองผู้ว่าราชการจังหวัดอ่างทอง

3. นายสมยศ พุ่มน้อย ปลัดจังหวัดอ่างทอง

4. นางสาวชไมพร อำไพจิตร หัวหน้าสำนักงานจังหวัดอ่างทอง

5. นางสาวอรุณ สว่างสินอุดมชัย คลังจังหวัดอ่างทอง

6. นายวิวัตท์ชัย พันธุ์วา เกษตรและสหกรณ์จังหวัดอ่างทอง

7.นายอำนวย สุวรรณรักษ์ อุตสาหกรรมจังหวัดอ่างทอง

8. นายพสิษฐ์ พรหมภักดี พาณิชย์จังหวัดอ่างทอง

9. นางกฤติยา  ทรัพยะโตษก ประชาสัมพันธ์จังหวัดอ่างทอง

10. นางสาวศุกลรัตน์ นามแดง แทน ท่องเที่ยวและกีฬาจังหวัดอ่างทอง

11. นายบุริศร์ กาบเครือ แทน ท้องถิ่นจังหวัดอ่างทอง

12. นายไพบูลย์ เพ็ชรหงษ์ ผู้อำนวยการวิทยาลัยเทคนิคอ่างทอง

13. นายศุภากร ฉัตรภัทรไชย แทน ประธานหอการค้าจังหวัดอ่างทอง

14. นางสาวชลทิพา ไตรพัฒน์ เลขาธิการหอการค้าจังหวัดอ่างทอง

15. นางสาวขนิษฐา สุขแสงจันทร์ แทน ประธานสภาอุตสาหกรรมจังหวัดอ่างทอง

16. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

17. นายสมพงษ์ คงแช่มดี เลขานุการสภาอุตสาหกรรมท่องเที่ยวจังหวัดอ่างทอง

18. นายเทิดเกียรติ เกียรติกุล ประธานชมรมธนาคารจังหวัดอ่างทอง

19. นายประกิต โกพลรัตน์ เลขานุการชมรมธนาคารจังหวัดอ่างทอง

20. นางสาววีรวรรณ จันทนเสวี ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

สำนักงานจังหวัดอ่างทอง

**ผู้ไม่มาประชุม**

เลขาธิการสภาอุตสาหกรรมจังหวัดอ่างทอง ติดภารกิจ

**ผู้เข้าร่วมประชุม**

1. นายเมธา การกสิขวิธี แทน นายแพทย์สาธารณสุขจังหวัดอ่างทอง

2. นางสาวสุทิน หิรัญอ่อน แทน เกษตรจังหวัดอ่างทอง

3. นายกฤตภาส สุขะชีวานนท์ แทน ประมงจังหวัดอ่างทอง

4. นายจิระชัย อินทรโชติ สหกรณ์จังหวัดอ่างทอง

5. นายครรชิต จันทนา แทน ขนส่งจังหวัดอ่างทอง

6. นายณรงค์ ม่วงวิจิตร พลังงานจังหวัดอ่างทอง

7. นางประทีป ตัณฑะตะนัย แทน พัฒนาการจังหวัดอ่างทอง

8. นางสาวจิราพร กาเรือง แทน แรงงานจังหวัดอ่างทอง

9. นายวิเชียร ชุ่มชวย ประธานสาขาสมาคมสภาผู้สูงอายุแห่งประเทศไทยฯ

10. นายสมชาย ไพรวรรณ์ แทน โยธาธิการและผังเมืองจังหวัดอ่างทอง

11. นายธเนศ วีระสัย แทน วัฒนธรรมจังหวัดอ่างทอง

12. นายวิวัฒน์ ศิริวัฒน์ แทน นายกองค์การบริหารส่วนจังหวัดอ่างทอง

13. นายศักดิ์ดา บรรดาศักดิ์ นายอำเภอเมืองอ่างทอง

14. นายสุนนท์ แก้ววิมล แทน นายอำเภอวิเศษชัยชาญ

15. นายศราวุธ นิลกาญจน์ แทน นายอำเภอโพธิ์ทอง

16. นายทชา  เพชรสัมฤทธิ์ แทน นายอำเภอป่าโมก

17. ว่าที่ ร.ท.อรรถชล ทรัพย์ทวี นายอำเภอไชโย

## 18. นายวรัตม์ มาประณีต นายอำเภอแสวงหา

19.นายสมชาย พันธุ์ศุภผลแทน นายอำเภอสามโก้

20. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

21. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

22. นางสาวสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

สำนักงานจังหวัดอ่างทอง

**เปิดประชุมเวลา** 09.00 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** **๑. การจัดงาน งานของดีเมืองอ่างทองและงานกาชาดและงานเกษตรและของดีเมืองอ่างทอง ในรายการ "แจ๋ว" ทางสถานีโทรทัศน์ไทยทีวีสีช่อง 3**

ในวันพฤหัสบดีที่ 17 มกราคม 2562 ผู้ว่าราชการจังหวัดอ่างทอง ได้ร่วมสัมภาษณ์และประชาสัมพันธ์การจัดงานของดีเมืองอ่างทองและงานกาชาด และ  
งานเกษตรและของดีเมืองอ่างทอง ในรายการ "แจ๋ว" ทางสถานีโทรทัศน์ไทยทีวี สีช่อง 3 โดยนำผลิตภัณฑ์ของดีของแต่ละอำเภอไปจัดแสดงโชว์ในรายการ อาทิ เครื่องจักสาน ตำบลบางเจ้าฉ่า อำเภอโพธิ์ทอง จังหวัดอ่างทอง สินค้าจาก กลุ่มจิตรกรรมไทยบาติก ตำบลป่าโมก และกลอง จากหมู่บ้านทำกลอง ตำบลเอกราช อำเภอป่าโมก จังหวัดอ่างทอง

โดยขอให้หอการค้าจังหวัดอ่างทอง เข้าช่วยเหลือกลุ่มผู้ผลิตในเรื่อง ราคาสินค้า เนื่องจากสินค้าที่ผู้ผลิตได้รับมีราคาค่อนข้างต่ำ แต่เมื่อสินค้าไปอยู่ใน ห้างสรรพสินค้าแล้ว มีราคาที่สูงกว่ามาก จึงต้องทำการประชาสัมพันธ์ให้กว้างขวางขึ้น

**๒. แผนพัฒนาเมือง “บริเวณแยกป่างิ้ว – ออกสายเอเชีย”**

**ประธาน** ความก้าวหน้าของแผนพัฒนาเมืองฯ โดยสำนักงานโยธาธิการและผังเมืองจังหวัดอ่างทอง ได้ดำเนินการหารือกับกรมโยธาธิการและผังเมือง เพื่อจัดทำโครงการ ก่อสร้างสะพานแขวน ในรูปแบบไม่มีตอหม้อ โดยใช้งบฟังก์ชั่นดำเนินการ ระยะเวลาดำเนินการประมาณ ๕ ปี จะแล้วเสร็จ ซึ่งสะพานแขวนจะใช้เป็นจุด เช็คพ้อยส์ของจังหวัดอ่างทอง เพื่อดึงดูดให้คนมาเที่ยวจังหวัดอ่างทองให้มากขึ้น และมอบหมายให้สำนักงานจังหวัดอ่างทอง นำเรื่องเข้าที่ประชุมคณะกรรมการอนุกรรมการจัดการระบบจราจรทางบกจังหวัดอ่างทอง (อจร.) ในเดือนกุมภาพันธ์ 2562

ส **ที่ประชุม** รับทราบ

**๓. คาบคืบหน้าการขอรื้อถอนบริเวณบ้านพักผู้พิพากษาศาลจังหวัดอ่างทอง**

**ประธาน** ขณะนี้ผู้พิพากษาหัวหน้าศาลจังหวัดอ่างทอง ได้อนุญาตให้รื้อถอนบ้านพัก บริเวณด้านข้างศาลากลางจังหวัดอ่างทอง เพื่อเตรียมความพร้อมในการปรับปรุง ภูมิทัศน์โดยรอบศาลากลางจังหวัดอ่างทอง

ส**ที่ประชุม** รับทราบ

**4. การพัฒนาบ่อทรายเป็นแหล่งกักเก็บน้ำ**

**ประธาน**  เนื่องจากจังหวัดอ่างทอง มีบ่อทรายเป็นจำนวนมาก และปล่อยทิ้งไว้ไม่ได้ใช้ประโยชน์ จึงควรพัฒนาให้เป็นแหล่งกักเก็บน้ำไว้ใช้ในฤดูแล้ง หรือพัฒนาเป็นแหล่งท่องเที่ยวแห่งใหม่ของจังหวัด ให้มีลักษณะเป็นมัลดีฟเมืองไทย เพื่อดึงดูดนักท่องเที่ยว และเป็นที่รู้จักของคนไทย ซึ่งในการพัฒนานี้จะต้องบูรณาการร่วมกันระหว่าง ภาครัฐ และภาคเอกชน จึงขอความร่วมมือ หอการค้าจังหวัดอ่างทอง สภาอุตสาหกรรมจังหวัดอ่างทอง สภาอุตสาหกรรมท่องเที่ยวจังหวัดอ่างทอง รวมทั้ง ชมรมบ่อทรายจังหวัดอ่างทอง ได้ร่วมกันศึกษาข้อมูล หารือ แนวทางความเป็นไปได้ของการดำเนินการ เพื่อให้เกิดเป็นรูปธรรมยิ่งขึ้น

ส**ที่ประชุม** รับทราบ

**ระเบียบวาระที่ ๒ เรื่องรับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ ๑๐/2561**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ ๑๐/2561 เมื่อวันอังคารที่ ๑๓ พฤศจิกายน 2561 ฝ่ายเลขานุการได้จัดทำรายงานการประชุมเสร็จแล้ว มีจำนวนทั้งสิ้น 1๐ หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ “ระบบรับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ

และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุมจากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุมโดยมีผู้เข้ารับรองการประชุม จำนวน 3๓ ราย จากคณะกรรมการฯ และผู้เข้าร่วมการประชุม จำนวน 46 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอ่างทอง (กรอ.จ.อท.) ครั้งที่ ๑๐/2561เมื่อวันอังคารที่ ๑๓ พฤศจิกายน 2561

**ระเบียบวาระที่ 3 เรื่องสืบเนื่อง**

**การเข้าจำหน่ายสินค้าภายในบริเวณอุทยานสวรรค์อ่างทองหนองเจ็ดเส้นประธาน**  มอบองค์การบริหารส่วนจังหวัดอ่างทอง

**ผู้แทน อบจ.**  ปัจจุบันในพื้นที่อุทยานสวรรค์อ่างทองหนองเจ็ดเส้นมีร้านค้าให้บริการ จำนวน 7 ร้านค้า ผู้มาซื้อสินค้าส่วนใหญ่เป็นผู้ออกกำลังกาย และนักท่องเที่ยว ส่วนหนึ่ง ขณะนี้อยู่ระหว่างจัดระเบียบการจราจร และปรับปรุงโครงสร้างพื้นฐานเนื่องจากพื้นที่ได้รับการพัฒนาจากดินใต้น้ำ จึงทำให้ถนนเกิดความชำรุดทรุดตัว ลงบ้าง และขอความร่วมมือส่วนราชการฯ ได้ช่วยกันประชาสัมพันธ์ เพื่อให้ประชาชนได้ใช้เป็นสถานที่ออกกำลังกายให้มากยิ่งขึ้น

**ประธาน** ขณะนี้อยู่ระหว่างการจัดสถานที่จอดรถ และฝากองค์การบริหารส่วน จังหวัดอ่างทอง ดูแลต้นไม้ภายในอุโมงค์ ส่วนถนนเส้นกลางให้ปิดการจราจรชั่วคราว เนื่องจากเกรงว่าถนนจะเกิดการทรุดตัวมากยิ่งขึ้น ถ้าปรับปรุงใหม่ ต้องใช้งบประมาณจำนวน 50,000,000 บาท (ห้าสิบล้านบาทถ้วน) จะไม่คุ้มค่ากับประโยชน์ที่ได้รับ แต่จังหวัดจะใช้สำหรับจัดกิจกรรมประกวดพระเจดีย์ทราบในงาน สงกรานต์ โดยบริเวณนี้ จะทำเป็นอุโมงค์ต้นไม้ตลอดเส้น เพื่อให้เกิดความร่วมรื่น และสวยงาม

**พล.ต.สุทัศน์ อยู่นาน** สอบถามความก้าวหน้าของประเด็นที่ประชาชนจะขอเข้าขายของในพื้นที่อุทยานสวรรค์อ่างทองหนองเจ็ดเส้น

**ผู้แทน อ.บ.จ.** ขณะนี้ได้ประสานกับผู้เข้าจำหน่ายสินค้า ซึ่งปัจจุบันได้จัดพื้นที่ไว้ให้ แต่ยอดขายไม่ดีเท่าที่ควร ส่วนหนึ่งอาจเป็นเพราะพื้นที่จำหน่ายสินค้าอยู่ระหว่าง การปรับปรุง และนักท่องเที่ยวมีน้อยส่วนใหญ่จะเป็นผู้ออกกำลังกายซึ่งจะซื้อสินค้าประเภทน้ำดื่ม/เครื่องดื่มมากกว่า

**ประธาน** การเข้าจำหน่ายสินค้าในพื้นที่อุทยานสวรรค์อ่างทองหนองเจ็ดเส้น ให้จำหน่ายในบริเวณ “ตลาดใต้ร่ม” เนื่องจากสถานที่อุทยานฯ เป็นโครงการพระราชดำริฯ จึงไม่อยากให้รูปแบบของการจำหน่ายสินค้าเป็นรูปแบบของตลาดนัด ควรจัดสถานที่ให้มีความเป็นระเบียบเรียบร้อย และอยากให้เน้นสินค้าประเภท สินค้า OTOP ของจังหวัดอ่างทอง หรือจัดจำหน่ายสินค้าตามคำขวัญจังหวัดอ่างทอง ฝากองค์การบริหารส่วนจังหวัดอ่างทอง ดูแลเรื่องประเภทการเข้าจำหน่ายสินค้า ให้มีความเหมาะสม และเน้นความเป็นพื้นบ้าน อาทิ เครื่องมือทางการเกษตร (สุ่ม , แห)

**พล.ต.สุทัศน์ อยู่นาน** ตั้งข้อสังเกตุว่า ในช่วงเทศกาล วันสำคัญต่างๆ บริเวณหลวงปู่ทวด จะมีนักท่องเที่ยวเข้าท่องเที่ยวจำนวนมาก จึงอยากให้หาแนวทางการดึงดูดนักท่องเที่ยว เข้าไปยังอุทยานสวรรค์อ่างทองหนองเจ็ดเส้น และเสนอให้งดเก็บค่าเช่าสถานที่จำหน่ายสินค้า จะทำให้มีผู้อยากเข้าไปจำหน่ายสินค้ามากขึ้น และควรจะทำป้ายประชาสัมพันธ์อุทยานฯ ให้มีความโดดเด่น ชัดเจน รวมถึงในวันเทศกาลสำคัญ ควรจัดรถรางให้บริการ และมีเจ้าหน้าที่ประชาสัมพันธ์ เพื่อสร้างแรงจูงใจให้กับนักท่องเที่ยว

**มติที่ประชุม** รับทราบและมอบหมายให้องค์การบริหารส่วนจังหวัดอ่างทองดำเนินการ

**ระเบียบวาระที่ 4 4.1 เรื่องเพื่อทราบ**

**1) รายงานภาวะเศรษฐกิจการเงินการคลังของจังหวัดอ่างทอง**

**ประธาน** มอบสำนักงานคลังจังหวัดอ่างทอง

**คลังจังหวัดอ่างทอง** **ภาวะเศรษฐกิจจังหวัดอ่างทอง เดือนธันวาคม ๒๕๖๑ (ภาพรวม)**

**ภาวการณ์คลัง**

- รายได้ 5๔.๕ ล้านบาท

- รายจ่าย ๒๒๖.๕ ล้านบาท

- ขาดดุล -๑๗๒.๐ ล้านบาท

**อุปทาน**

- เกษตรกรรม ๒๑.๗%

- อุตสาหกรรม ๒.๖%

- บริการ ๙.๘%

**อุปสงค์**

- บริโภคภาคเอกชน ๑๗.๖%

- ลงทุนภาคเอกชน -๓.๘%

- การใช้จ่ายภาครัฐ -๑๖.๔%

**เสถียรภาพทางเศรษฐกิจ**

- เงินฝาก ๒.๗%

- สินเชื่อ -๑.๗%

- การจ้างงาน ๑.๖%

คาดว่าเศรษฐกิจจะขยายตัวในอัตรา ร้อยละ 1.0

**ประธาน** มอบสำนักงานคลังจังหวัดอ่างทอง พิจารณาประเด็นการจ้างแรงงาน ว่าถูกต้องหรือไม่ เนื่องจากการรายงาน มีเรื่องการลงทุนที่ลดลง แต่การจ้างงานเพิ่มมากขึ้น ขอให้ตรวสอบตัวเลขให้ในการประชุม กรอ.จ.อท.ในครั้งต่อไป ขอให้จัดทำข้อมูลในลักษณะตารางสรุปเปรียบเทียบระหว่างปี พ.ศ. ๒๕๖๐ – ๒๕๖๒ เปรียบเทียบระหว่าง ๓ ปี เราจะได้เห็นภาพชัดเจนและสามารถวิเคราะห์ได้

**คลังจังหวัดอ่างทอง**  การจัดทำข้อมูลเศรษฐกิจ ในลักษณะเปรียบเทียบ ๓ ปี จะต้องทำ GPP ปีละ ๑ ครั้ง ซึ่งแนวโน้มในปี ๒๕๖๒ คาดว่าเศรษฐกิจจะขยายตัวร้อยละ ๑.๐ การขยายตัวเนื่องมาจากนโยบายของรัฐบาล เรียกว่าค่า G เป็นเงินจากฐานราก และในเบื้องต้นของข้อมูลที่มีอัตราการจ้างงานเพิ่มมากขึ้นกว่าการลงทุน ส่วนหนึ่งเป็นเพราะการลงทุนจากการก่อสร้างแล้วเสร็จ สถานที่นั้นจะถูกเปิดใช้จึงก่อให้เกิดอัตราผู้ใช้แรงงาน มีการจ้างงานเพิ่มมากขึ้น

**เลขานุการชมรมธนาคารจังหวัดอ่างทอง** ขอนำเรียนเพิ่มเติมว่า ที่คลังจังหวัดอ่างทองนำเสนอ เป็นการนำเสนอตัวเลขที่มาจากการเปรียบเทียบข้อมูลวันนี้ ของเมื่อปีที่แล้ว และข้อมูล ที่นำมาเสนอจะเป็นข้อมูลที่ล่าช้าจากเดือนที่เรานำเสนอไป ๑ เดือน อาทิ เรานำเสนอเดือนมกราคม ๒๕๖๒ จะเป็นข้อมูลที่สรุปจากเดือนธันวาคม ๒๕๖๑

**นายชูศักดิ์ ศรีราชา** ในปัจจุบันที่ต้องเตรียมรับกับความเจริญที่กำลังจะเข้ามาถึง แต่ในบางพื้นที่ของจังหวัดอ่างทอง ถูกจัดให้เป็นพื้นที่สีเขียวธุรกิจประเภทปั้มน้ำมัน จึงไม่สามารถก่อสร้างได้ ยกตัวอย่าง ในพื้นที่อำเภอไชโย มีบริษัทบุญรอด ใช้พื้นที่ในการก่อสร้างโรงงาน ในอนาคตประชาชนในจังหวัดอ่างทอง และใกล้เคียง จะเป็นเพียงผู้ใช้แรงงานเพียงอย่างเดียว จึงอยากให้มีการทบทวนผังเมืองขึ้นใหม่ ในส่วนของการทบทวนผังเมืองรวมของอำเภอป่าโมก ผ่านมา ๓ ปี ยังไม่มีความก้าวหน้า

**มติที่ประชุม** รับทราบ และมอบหมาย ดังนี้

1)มอบหมายให้สำนักงานคลังจังหวัดอ่างทอง ดำเนินการจัดทำสรุปภาวะเศรษฐกิจการเงินการคลังของจังหวัดอ่างทอง ในรูปแบบตารางเปรียบเทียบให้เห็นภาพชัดเจน โดยแยกตัวเลขรายได้ว่ามาจากแหล่งใดบ้าง และเสนอต่อที่ประชุมคณะกรรมการ กรอ.จ.อท. ในครั้ง ต่อไป

2) ในส่วนของการปรับผังเมือง มอบหมายให้สำนักงานโยธาธิการและ ผังเมืองจังหวัดอ่างทอง ดูรายละเอียดเกี่ยวกับการออกเทศบัญญัติ กรณีที่ภาคเอกชนมีความประสงค์จะก่อสร้างโรงงาน/อาคารในพื้นที่สีเขียวให้ขอออกเทศบัญญัติแย้งโดยมอบหมายที่ทำการปกครองจังหวัดอ่างทองพิจารณาตรวจสอบเรื่องการขออนุญาตจัดตั้งโรงแรม ไม่ให้ขัดกับกฎหมายผังเมืองรวม , การปรับปรุงผังเมืองโดยประกาศออกข้อบัญญัติหรือเทศบัญญัติ

**2) รายงานผลการดำเนินงานของ บริษัท ประชารัฐรักสามัคคีอ่างทอง จำกัด**

**จังหวัดอ่างทอง**

**ประธาน**  มอบสำนักงานพัฒนาชุมชนจังหวัดอ่างทอง และหอการค้าจังหวัดอ่างทอง

**พัฒนาการจังหวัดอ่างทอง** สำนักงานพัฒนาชุมชนจังหวัดอ่างทอง ได้จัดประชุมคณะกรรมการประสานและขับเคลื่อนนโยบายสานพลังประชารัฐ ประจำจังหวัด (คสป.) จำนวน 1 ครั้ง เมื่อวันที่ 11 ธันวาคม 2561 ณ ห้องประชุมป่าโมก ศาลากลางจังหวัดอ่างทอง และ

การประชุมคณะทำงานสนับสนุนการขับเคลื่อนเศรษฐกิจฐานรากและประชารัฐจังหวัดอ่างทอง (คณะ E3) จำนวน 1 ครั้ง เมื่อวันที่ 17 ธันวาคม 2561 ณ ห้องประชุมป่าโมก ศาลากลางจังหวัดอ่างทอง โดยการประชุมทั้ง 2 ครั้ง เป็นการประชุมสรุปผลการดำเนินงานในการสนับสนุนกลุ่มเป้าหมาย ประจำปีงบประมาณ พ.ศ. 2561 จำนวน 56 กลุ่ม แบ่งเป็น 1) ด้านการเกษตร จำนวน 21 กลุ่ม 2) ด้านการแปรรูป ารเกษตร จำนวน 21 กลุ่ม ด้ม ก้านการณ พ.ศ. 2561 จำนวน 56 กลุ่มแบ่งเป้น ำงานสันับสนุนจำนวน 30 กลุ่ม 3) ด้านการท่องเที่ยวโดยชุมชน จำนวน 5 ชุมชนและชี้แจงแนวทางการขับเคลื่อนการดำเนินงานการพัฒนาเศรษฐกิจฐานรากและประชารัฐ ประจำปีงบประมาณ พ.ศ. 2562 การสำรวจรายชื่อคณะกรรมการของคณะกรรมการประสานและขับเคลื่อนนโยบายสานพลังประชารัฐ ประจำจังหวัด (คสป.) ให้เป็นปัจจุบัน พร้อมให้เจ้าภาพแต่ละตัวชี้วัด ลงไปสำรวจและติดตามกลุ่มเป้าหมาย ในปีงบประมาณ พ.ศ.2561 เพื่อพิจารณาให้การสนับสนุน ในปีงบประมาณ พ.ศ. 2562 ในการประชุมครั้งต่อไป ในวันที่ 31 มกราคม 2561

**ประธานหอการค้าจังหวัดอ่างทอง** วันที่ 3 มกราคม พ.ศ. 2562 ผู้ว่าราชการจังหวัดอ่างทอง นายเรวัต ประสงค์ และในนามที่ปรึกษาบริษัทประชารัฐรักสามัคคีอ่างทอง(วิสาหกิจเพื่อสังคม) จำกัด นายเรืองชัย ลิ้มบูรณพันธ์ ประธานกรรมการบริษัท และนายศุภากร ฉัตรภัทรไชย กรรมการผู้จัดการ ได้เข้าเยี่ยมชมการออกร้านของกลุ่ม ขนมไทย ยายหาด จากอำเภอโพธิ์ทอง ภายในงาน “อุ่นไอรัก คลายความหนาวครั้งที่ ๒” ระหว่างวันที่ 9 ธันวาคม 2561 - 19 มกราคม 2562 โดยได้รับการสนับสนุนพื้นที่จาก บริษัทเครือ เดอะ มอลล์ กรุ๊ป และสนับสนุนค่าเดินทางจากบริษัท ประชารัฐรักสามัคคีอ่างทอง(วิสาหกิจเพื่อสังคม) จำกัด จำนวน 20,000 บาท โดยยอดจำหน่ายสินค้าอยู่ที่ 290,595 บาท

**มติที่ประชุม**  รับทราบ และมอบหมายให้สำนักงานพัฒนาชุนจังหวัดอ่างทอง จัดทำสรุปยอดการจำหน่ายสินค้าประเภทขนม ว่ามีกี่ประเภท แต่ละประเภท มียอดการจำหน่ายเท่าใด

**3) การจัดกิจกรรมส่งเสริมการท่องเที่ยวจังหวัดอ่างทอง และการจำหน่ายสินค้า**

**จังหวัดอ่างทอง ประจำปีงบประมาณ พ.ศ. 2562 ประจำเดือนพฤศจิกายน 2561**

**- งานรำลึกสมเด็จพระนเรศวรมหาราช** จัดขึ้นระหว่างวันที่ 18 - 19 มกราคม 2562 ณ ลานพระบรมราชานุสาวรีย์สมเด็จพระนเรศวรมหาราช

**ประธาน**  มอบนายอำเภอป่าโมก

**นายอำเภอป่าโมก วันศุกร์ที่ ๑๘ มกราคม ๒๕๖๒**

**ภาคเช้า**

เวลา ๐๗.๐๐ น. พิธีบวงสรวง

**ภาคเย็น**

เวลา ๑๗.๐๐ น. ชมขบวนแห่การเดินทัพของสมเด็จพระนเรศวรมหาราช จากหน้าเทศบาลตำบลป่าโมก มายังบริเวณการจัดงานฯ ลานพระบรมราชาอนุเสาวรีย์ พระนเรศวรมหาราช ระยะทาง ๑ ก.ม.

เวลา ๑๘.๐๐ น. พิธีเปิดงานฯ โดยผู้วว่าราชการจังหวัดอ่างทอง ชมการแสดงดนตรี การแสดงกระบองไฟ สะเก็ตไฟ พ่นไฟ ชมการแสดงจากโรงเรียนต่างๆ การแสดง แสง สี เสียง ชุด “สดุดี กู้ชาติ มหาราชนเรศวร”

**วันเสาร์ที่ ๑๙ มกราคม ๒๕๖๒**

จัดให้มีการจำหน่ายสินค้า OTOP ตลาดย้อนยุค การแสดงบนเวทีกลาง และการแสดงแสง สี เสียง

**มติที่ประชุม** รับทราบ

**- งานของดีเมืองอ่างทองและงานกาชาด ประจำปีงบประมาณ 2562**

จัดขึ้นระหว่างวันที่ 25 มกราคม - 3 กุมภาพันธ์ 2562 ณ บริเวณหน้าศาลากลาง

จังหวัดอ่างทอง

**ประธาน**  เมื่อวันที่ 15 มกราคม ๒562 เวลา 15.00 น.จังหวัดอ่างทอง ได้จัดแถลงข่าวการจัดงานของดีเมืองอ่างทอง และงานกาชาด ประจำปี 2562 ขึ้นที่บริเวณจวนผู้ว่าราชการจังหวัดอ่างทองเก่า เพื่อเป็นการประชาสัมพันธ์ การจัดงานกาชาดและของดีเมืองอ่างทอง ที่จะจัดขึ้นในระหว่างวันที่ 25 มกราคม 2562 ถึงวันที่ 3 กุมภาพันธ์ 2562 ให้ประชาชนได้ทราบและ มาเที่ยวงานกันอย่างทั่วถึง โดยผู้ร่วมแถลงข่าวประกอบด้วยนายเรวัต ประสงค์ ผู้ว่าราชการจังหวัดอ่างทอง นางศิริวรรณ ประสงค์ นายกเหล่ากาชาดจังหวัดอ่างทอง พ.ต.อ.ประสาทพร ศรีสุโข ผู้กำกับการสถานีตำรวจภูธรเมืองอ่างทอง นายวรวิทย์ คงขำ ประมงจังหวัด และตัวแทนการท่องเที่ยวแห่งประเทศไทยสุพรรณบุรี

โดยภายในงานจัดให้มีกิจกรรมกาชาดพาโชค จะออกรางวัลจักรยานยนต์ วันละ ๑ คัน จักรยาน วันละ ๑๐๐ คัน และรางวัลอื่นๆ อีกมากมาย ซึ่งเงินที่ได้จากการจำหน่ายในงานกาชาด จะนำไปซ่อม สร้างบ้านให้กับประชาชนที่ยากจน ตำบลละ ๑ หลัง และเป็นทุนการศึกษาให้กับนักเรียน ในจังหวัดอ่างทอง

รวมถึงงานกินกุ้งใหญ่ กินไข่นกกระทา กินผักปลาปลอดสารพิษจัดขึ้น และงานรำลึกรัชกาลที่ 9 ระหว่าง วันที่ 25 มกราคม - 3 กุมภาพันธ์ 2562 ณ บริเวณหน้าศาลากลางจังหวัดอ่างทอง

**มติที่ประชุม** รับทราบ

**- งานเกษตรและของดีเมืองอ่างทอง** จัดขึ้นระหว่างวันที่ 1 – 1๔ กุมภาพันธ์

2562 ณ วัดขุนอินทประมูล

**ประธาน**  การจัดงาน อยู่ระหว่างช่วงเทศกาลตรุษจีน มอบหมายให้สำนักงานเกษตรและสหกรณ์จังหวัดอ่างทอง เตรียมความพร้อมการจัดกิจกรรมต่างๆ ภายในงาน

**มติที่ประชุม** รับทราบ

- **งานเทศกาลไหว้พระนอนวัดขุนอินทประมูล “วันมาฆบูชา”** จัดขึ้นระหว่างวันที่ 19 กุมภาพันธ์ 2562 ณ วัดขุนอินทประมูล

**ประธาน**  มอบหมายให้อำเภอโพธิ์ทอง เตรียมความพร้อมการจัดกิจกรรม

**มติที่ประชุม** รับทราบ

**4.2 เรื่องเสนอเพื่อทราบ (โดยเอกสาร)**

**1) รายงานผลการดำเนินงานการส่งเสริมผลิตภัณฑ์ชุมชน OTOP**

**ของจังหวัดอ่างทอง**

**ประธาน**  มอบสำนักงานพัฒนาชุมชนจังหวัดอ่างทอง

**พัฒนาการจังหวัดอ่างทอง** การพัฒนาผลิตภัณฑ์ OTOP มีผลการดำเนินงาน ดังนี้

การพัฒนาผลิตภัณฑ์ OTOP กลุ่ม D ในปี 2561 รวมทั้งสิ้น 882 ผลิตภัณฑ์ดำเนินการเสร็จเรียบร้อยแล้ว 49 ผลิตภัณฑ์ อยู่ระหว่างดำเนินการ 579 ผลิตภัณฑ์ และงบประมาณตกไป 254 ผลิตภัณฑ์ประกอบด้วย

1) ดำเนินการเสร็จเรียบร้อยแล้ว การพัฒนาผลิตภัณฑ์โดยงบประมาณ ตามยุทธศาสตร์ กรมการพัฒนาชุมชน ผ่านโรงเรียน OTOP จำนวน 19 ผลิตภัณฑ์ และโครงการพัฒนาผลิตภัณฑ์ จำนวน 30 ผลิตภัณฑ์ รวมทั้งสิ้น 49 ผลิตภัณฑ์

2) อยู่ระหว่างดำเนินการ การพัฒนาผลิตภัณฑ์ตามโครงการชุมชนท่องเที่ยว OTOP นวัตวิถี แยกเป็น โดยกรมการพัฒนาชุมชนดำเนินการ จำนวน 173 ผลิตภัณฑ์ โดยชุมชนท่องเที่ยว OTOP นวัตวิถี 406 ผลิตภัณฑ์

3) การพัฒนาผลิตภัณฑ์ตามโครงการชุมชนท่องเที่ยว OTOP นวัตวิถี โดยโรงเรียน OTOP 254 ผลิตภัณฑ์ (งบประมาณตกไป)

**ปัญหาอุปสรรค**

1) ระยะเวลาดำเนินการรีบเร่งเกินไป

2) การพัฒนาผลิตภัณฑ์มีหลายกิจกรรม ส่งผลต่อการคัดเลือกผลิตภัณฑ์ คัดเลือกยากในการเข้าร่วมโครงการ

**ข้อเสนอแนะ**

1) ขยายเวลาดำเนินการในไตรมาส 2-4

2) ลดเป้าหมายการพัฒนาเพื่อพัฒนาผลิตภัณฑ์ผลิตภัณฑ์ที่เกิดประโยชน์สูงสุดและง่ายต่อการคัดเลือก

**มติที่ประชุม**  รับทราบ

**2) ผลการจดทะเบียนธุรกิจและงานส่งเสริมด้านการตลาด**

**ประธาน**  มอบสำนักงานพาณิชย์จังหวัดอ่างทอง

**พาณิชย์จังหวัดอ่างทอง** รายงานผลการจดทะเบียนเดือน พฤศจิกายน กับเดือน ธันวาคม 2561

|  |  |  |  |  |
| --- | --- | --- | --- | --- |
| **ประจำเดือน** | **การจดทะเบียนจัดตั้งใหม่** | | **การยกเลิกกิจการ** | |
| **ราย** | **ทุนจดทะเบียน** | **ราย** | **ทุนจดทะเบียน** |
| พฤศจิกายน 2561 | 9 | 10,700,000.00 | 2 | 2,000,000.00 |
| ธันวาคม 2561 | 12 | 26,000,000.00 | 9 | 9,000,000.00 |
| เปรียบเทียบผลต่างระหว่างเดือน พ.ย.  กับ ธ.ค.61 | +3 | +15,300,000.00 | +7 | +7,000,000.00 |

**จดทะเบียนตั้งใหม่**

ธุรกิจที่จดทะเบียนจัดตั้งในเดือนธันวาคม 2561 จำนวน 12 ราย

เงินทุนจดทะเบียนรวม 26,000,000 บาท แบ่งดังนี้

**บริษัทจำกัด จำนวน 8 ราย ดังนี้**

1. ประกอบกิจการจำหน่ายแบตเตอรี่ น้ำมันหล่อลื่น อะไหล่รถยนต์ จำนวน 3 ราย

2. ประกอบกิจการค้าและจัดหาใยสังเคราะห์ทุกชนิดที่เกี่ยวกับระบบ

เครื่องปรับอากาศ จำนวน 1 ราย

3. ประกอบกิจการจำหน่ายอุปกรณ์คอมพิวเตอร์ จำนวน 1 ราย

4. ประกอบกิจการจำหน่ายสีทาอาคาร จำนวน 1 ราย

5. ประกอบกิจการรับเหมาก่อสร้าง จำนวน 1 ราย

6. ประกอบกิจการจำหน่าย เป็ด และไข่เป็ด จำนวน 1 ราย

**ห้างหุ้นส่วนจำกัด จำนวน 4 ราย ดังนี้**

1. ประกอบกิจการรับเหมาก่อสร้าง จำนวน 2 ราย

2. ประกอบกิจการจำหน่ายดิน ทราย หิน ลูกรัง จำนวน 1 ราย

3. ประกอบกิจการค้าส่งค้าปลีก สินค้าอุปโภคบริโภค จำนวน 1 ราย

**ทุนจดทะเบียนสูงสุด**

ทุนจดทะเบียนสูงสุด จำนวน 5,000,000 บาท มี 2 รายได้แก่ บริษัท ฉัตรชัยอ่างทอง จำกัด โดยมีวัตถุประสงค์ประกอบกิจการรับเหมาก่อสร้าง และ บริษัท พี อุปกรณ์ จำกัด โดยมีวัตถุประสงค์ประกอบกิจการจำหน่ายสีทาอาคาร

**จดทะเบียนเลิก**

การจดทะเบียนเลิก จำนวน 9 ราย ได้แก่

1. ห้างหุ้นส่วนจำกัด เบียร์ ออโต้คาร์ แอนด์ ทรานสปอร์ต

ทุนจดทะเบียน 2,000,000 บาท ประเภทธุรกิจ ขนย้ายรถยนต์

สาเหตุที่เลิก สภาวะเศรษฐกิจตกต่ำ ผลตอบแทนน้อย

2) ห้างหุ้นส่วนจำกัด สุรพลพาณิชย์ ทุนจดทะเบียน 900,000 บาท

ประเภทธุรกิจ จำหน่ายเครื่องดื่มทุกชนิด

สาเหตุที่เลิก สภาวะเศรษฐกิจตกต่ำ ผลตอบแทนน้อย

3) ห้างหุ้นส่วนจำกัด ป.รุ่งเรืองทรัพย์ ทุนจดทะเบียน 200,000 บาท

ประเภทธุรกิจ เป็นนายหน้าหรือตัวแทนค้า

สาเหตุที่เลิก ประมูลงานไม่ได้

4) ห้างหุ้นส่วนจำกัด สุริยาเคมีคอล อินดัสทรี ทุนจดทะเบียน 300,000 บาท

ประเภทธุรกิจ จำหน่ายวัตถุเคมีภัณฑ์

สาเหตุที่เลิก ตลาดมีการแข่งขันสูง ทำให้ไม่สามารถ รักษาส่วนแบ่งตลาดได้

5) ห้างหุ้นส่วนจำกัด เอสพีอินเตอร์เบสท์ ทุนจดทะเบียน 1,000,000 บาท

ประเภทธุรกิจ จำหน่ายสินค้าออนไลน์

สาเหตุที่เลิก ประมูลงานไม่ได้

6) ห้างหุ้นส่วนจำกัด ตระกูลเจริญ ทุนจดทะเบียน 600,000 บาท

ประเภทธุรกิจ จ้างเหมาแรงงาน

สาเหตุที่เลิก ประมูลงานไม่ได้

7) ห้างหุ้นส่วนจำกัด พงษ์พัฒนาโพธิ์ทอง ทุนจดทะเบียน 1,000,000 บาท

ประเภทธุรกิจ รับเหมาก่อสร้าง

สาเหตุที่เลิก ประมูลงานไม่ได้

8) บริษัท กำปั่นเรือนไทย จำกัด ทุนจดทะเบียน 1,000,000 บาท

ประเภทธุรกิจ โรงค้าไม้แปรรูป โรงงานไม้เรือนเก่า

โรงค้าสิ่งประดิษฐ์เครื่องใช้ที่ทำด้วยไม้

สาเหตุที่เลิก ประมูลงานไม่ได้

9) บริษัท ต้นเฌอ เอสเตท จำกัด ทุนจดทะเบียน 2,000,000 บาท

ประเภทธุรกิจ รับเหมาก่อสร้างที่พักอาศัย และบริการห้องพักอาศัยสำหรับ นักเรียนและนักศึกษา

สาเหตุที่เลิก ประมูลงานไม่ได้

จำนวนธุรกิจจดทะเบียนจัดตั้ง(ใหม่)เดือนธันวาคม 2561 มีจำนวน 12 ราย เพิ่มขึ้น 3 ราย คิดเป็นร้อยละ 25 เมื่อเปรียบเทียบกับเดือนพฤศจิกายน 2561

**จำนวนนิติบุคคลคงอยู่ ณ วันที่ 31 ธันวาคม 2561**

บริษัทจำกัด 485 ราย ทุนจดทะเบียน 6,327 ล้านบาท

ห้างหุ้นส่วนจำกัด 584 ราย ทุนจดทะเบียน 963 ล้านบาท

รวม 1,069 ราย ทุนจดทะเบียน 7,290 ล้านบาท

**2. การสนับสนุนผู้ประกอบการด้านการตลาด**

1)วันที่ 22 พฤศจิกายน – 30 ธันวาคม 2561 สำนักงานพาณิชย์จังหวัดอ่างทองร่วมกับห้างสรรพสินค้าบิ๊กซี ซูเปอร์เซ็นเตอร์ จัดงานจำหน่ายสินค้า ภายใต้โครงการ "ตลาดประชารัฐ Modern Trade" ณ บริเวณหน้าศูนย์อาหาร ห้างสรรพสินค้า บิ๊กซี ซูเปอร์เซ็นเตอร์ สาขาอ่างทอง โดยมีผู้ประกอบการนำสินค้ามาจำหน่ายจำนวน 12 ราย ซึ่งมียอดจำหน่ายรวมทั้งสิ้น 162,795 บาท

2) นำผู้ประกอบการจำนวน 1 ราย เข้าร่วมการแสดงและจำหน่ายสินค้า ภายในงาน "สุดยอดของดีเมืองมุกดาหาร 2019 " ระหว่างวันที่ 7-11 ธันวาคม 2561 ณ ศูนย์การค้าโรบินสันไลฟ์สไตล์มุกดาหาร จังหวัดมุกดาหาร โดยมี ยอดจำหน่าย 120,000 บาท

**มติที่ประชุม**  รับทราบ

**3) การขออนุญาตโรงงาน**

**ประธาน**  มอบสำนักงานอุตสาหกรรมจังหวัดอ่างทอง

**อุตสาหกรรมจังหวัดอ่างทอง** ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ (สะสม) ณ วันที่ 14 มกราคม 2562 จำนวนทั้งสิ้น **444** โรงงาน เงินลงทุนรวม  **76,479,445,364** บาท และมีจำนวนคนงาน **8,712** คน โดยจำแนกออกเป็นจำพวกโรงงานตามพระราชบัญญัติโรงงาน พ.ศ.2535 ได้ดังนี้

|  |  |  |  |
| --- | --- | --- | --- |
| **จำพวกที่** | **จำนวนโรงงาน**  **(โรงงาน)** | **จำนวนเงินทุน**  **(บาท)** | **จำนวนคนงาน**  **(คน)** |
| 1 | 31 | 25,090,500 | 190 |
| 2 | 45 | 95,193,400 | 432 |
| 3 | 368 | 76,359,161,464 | 8,090 |
| **รวม** | **444** | **76,479,445,364** | **8,712** |

**ความเคลื่อนไหวการลงทุนอุตสาหกรรมที่สำคัญของจังหวัดประกอบด้วย**

**สาขาอุตสาหกรรมที่มีจำนวนโรงงานมากที่สุดของจังหวัด ได้แก่**

» อุตสาหกรรมการเกษตร ประกอบด้วยการผลิต สีข้าว เป็นหลัก เช่น สีข้าวชนิดแยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 56 โรงงาน เงินลงทุน 57,649.368 ล้านบาท คนงาน 924 คน

» อุตสาหกรรมไม้และผลิตภัณฑ์จากไม้ ประกอบด้วยการผลิต ที่เกี่ยวกับไม้เป็นหลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงานทั้งสิ้น 53 โรงงาน เงินลงทุน 158.709 ล้านบาท คนงาน 565 คน

» อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก เช่นกระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการเตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์ ตามลำดับ ปัจจุบันมีจำนวนโรงงานทั้งสิ้น 49 โรงงาน เงินลงทุน 332.468 ล้านบาท คนงาน 717 คน

**ภาวการณ์ลงทุนด้านอุตสาหกรรมในจังหวัด**

ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วงระยะเวลาเดียวกันในปีก่อนพบว่า อัตราการขยายตัวของจำนวนโรงงานที่ได้รับอนุญาตใหม่ คงที่

**มติที่ประชุม**  รับทราบ

**ระเบียบวาระที่ 5 เรื่องเพื่อพิจารณา**

**ข้อเสนอความร่วมมือระหว่างภาครัฐและภาคเอกชนในการแก้ไขปัญหาและ**

**พัฒนาเศรษฐกิจจังหวัดอ่างทอง (กรอ.จ.อท.)**

**(1) หอการค้าจังหวัดอ่างทอง**

**- การทำนุบำรุงอุโบสถ วัดเขียน อำเภอวิเศษชัยชาญ จังหวัดอ่างทอง**

**นายสมพงษ์ คงแช่มดี** ปัจุบันภาพบนผนังในอุโบสถ วัดเขียน อำเภอวิเศษัยชาญ มีสภาพเลือนรางไม่ชัดเจน ทำให้ไม่เป็นที่สนใจของนักท่องเที่ยว จึงอยากให้สำนักงานพระพุทธศาสนาจังหวัดอ่างทอง เข้าตรวจสอบและทำนุบำรุงอุโบสถ ต่อไป

**- การดูแลรักษา คลองบ้านดาบ**

**นายสมพงษ์ คงแช่มดี** ปัจจุบัน คลองบ้านดาบ อำเภอวิเศษชัยชาญ น้ำแห้งมาก เสนอให้โครงการชลประทานอ่างทอง และจิตอาสาได้ร่วมหาแนวทางในการพัฒนาและดูแล ให้มีน้ำไหลเข้า - ออกอยู่ตลอด

**ประธาน** ขณะนี้อยู่ระหว่างจำทำโครงการคนรักคลองโดยจังหวัดได้จัดกิจกรรม จิตอาสา “เราทำความดี ด้วยหัวใจ” เดินรณรงค์ “คน รักคลอง” ... “ไม่ทิ้ง ไม่เท ทุ่มทำความดี” อย่างต่อเนื่องโดยขณะนี้แจ้งให้อำเภอทุกอำเภอจัดกิจกรรม โดยคัดเลือก ลำน้ำ/ลำคลอง ตามที่อำเภอเห็นสมควร และรายงานจังหวัดทราบ

**มติที่ประชุม** ที่ประชุมมีมติ ดังนี้

1) มอบ สำนักงานวัฒนธรรมจังหวัดอ่างทอง ตรวจสอบ และหาแนวทาง ในการทำนุบำรุงรักษาอุโบสถ ต่อไป

2) มอบสำนักงานส่งเสริมการปกครองท้องถิ่นจังหวัดอ่างทอง ออกคำสั่งให้องค์กรปกครองส่วนท้องถิ่น ดูแลรักษาและพัฒนาคลองในพื้นที่ให้สะอาด เป็นระเบียบเรียบร้อย สวยงาม

**- ประเพณีสงกรานต์จังหวัดอ่างทอง**

**นายสมพงษ์ คงแช่มดี** เสนอให้ร่วมกันส่งเสริมการท่องเที่ยวเชิงวัฒนธรรม “ชุมชนวัดนางชำ” อำเภอวิเศษชัยชาญ จังหวัดอ่างทอง งานสงกรานต์ ของอำเภอวิเศษชัยชาญ”

**ประธาน** กิจกรรมวันสงกรานต์ในปี พ.ศ. ๒๕๖๒ จะกำหนดจัด ในจุดใหญ่ๆ อาจจะแบ่งไปตามคำขวัญจังหวัดอ่างทอง และจะต้องมีการจัดโซนนิ่งให้เรียบร้อย อาทิ วัดม่วง วัดขุนอินทประมูล วักป่าโมกข์วรวิหาร วัดไชโยวรวิหารและอุทยานสวรรค์อ่างทองหนองเจ็ดเส้น

**(2) สภาอุตสาหกรรมจังหวัดอ่างทอง**

-ไม่มี-

(**3) สภาอุตสาหกรรมการท่องเที่ยวจังหวัดอ่างทอง**

**- ประชาสัมพันธ์ การท่องเที่ยวทางน้ำของอำเภอวิเศษชัยชาญ**

**พล.ต.สุทัศน์ อยู่นาน**  อำเภอวิเศษชัยชาญ มีแพ ล่องแม่น้ำน้อย จำนวน ๖ แพ และมีปัญหา เรื่องการลากแพ ไปแถวบริเวณ วัดช้าง วัดอ้อย ขอให้โครงการชลประทานอ่างทอง ร่วมดูแลต้นไม้ที่ขึ้นบริเวณริมคลอง เนื่องจากองค์กรปกครองส่วนท้องถิ่นไม่สามารถเข้าไปทำได้ เนื่องจากเป็นคลองในความรับผิดชอบของโครงการชลประทานอ่างทอง

**นายชูศักดิ์ ศรีราชา** เห็นด้วยกับเรื่องท่องเที่ยวทางน้ำ ฝากเรื่องความเรียบร้อยบริเวณริมน้ำ ไม่ควรมีขยะ ซึ่งส่วนใหญ่ซึ่งส่วนใหญ่เป็นกากใย และต้องช่วยกันประชาสัมพันธ์ ให้ประชาชนร่วมกันรณรงค์ เนื่องจากยังคงมีขยะในบางพื้นที่ ขยะที่ลอยไปกับน้ำจะไปติดบริเวณต้นไม้

**(4) ชมรมธนาคารจังหวัดอ่างทอง**

**- เช็คมีปัญหา**

**ประธานชมรมธนาคารจังหวัดอ่างทอง** ปัจจุบันมีข่าวเรื่องปลอมแปลงเช็คเป็นจำนวนมาก ตั้งแต่วันที่ 1 กุมภาพันธ์ 2562 จะต้องขึ้นเช็คที่ธนาคารเจ้าของเช็คเท่านั้น และจะมีการสอบทานกลับไปยังผู้สั่งจ่ายเช็คว่าได้มีการสั่งจ่ายเช็คจริงหรือไม่ เพื่อเป็นการป้องกันการทุจริตของเจ้าหน้าที่

**ระเบียบวาระที่ 6 เรื่องอื่นๆ**


**การดูแลพื้นที่บริเวณแยกบ้านรอไปถึงแยกต่างระดับถนนสายเอเชีย**

**ผู้แทน หอการค้าจังหวัดอ่างทอง** เสนอให้หน่วยงานที่เกี่ยวข้องดูแลภูมิทัศน์บริเวณเกาะกลางถนน จากแยกบ้านรอไปยังแยกต่างระดับถนนสายเอเชีย รวมทั้งบริเวณริมถนน 2 ข้างทาง โดยเฉพาะบริเวณแยกบ้านรอ จะมีร้านค้าจำหน่ายสินค้าบริเวณริมถนนจำนวนมาก ปัจจุบันมีการก่อสร้างเป็นลักษณะอาคาร ในช่วงเวลากลางคืน มีร้านข้าวต้ม ร้านยาดอง รุกล้ำเข้าไปในเขตของชลประทาน ทำให้สภาพภูมิทัศน์ของจังหวัดอ่างทอง ไม่มีความเป็นระเบียบเรียบร้อย เนื่องจากบริเวณดังกล่าวเป็นทาง เข้า - ออก ของจังหวัดอ่างทอง

**ประธาน** เสนอให้ประชาสัมพันธ์เชิญชวนให้ประชาชนและผู้สัญจร ไม่ซื้อสินค้าของร้านค้าริมถนนที่รุกล้ำที่สาธารณะ และตรงบริเวณสะพานต่างระดับถนนสายเอเชีย ขอให้ขยับลวดหนาม เนื่องจากเกรงว่าจะเป็นอันตรายกับผู้สัญจรในบริเวณนั้น ฝากท่านรองประมวล มุ่งมาตร ติดตามการปรับสภาพพื้นที่ในบริเวณดังกล่าว เนื่องจากมีต้นไม้ และหญ้า ปกคลุมเป็นปริมาณมาก

**มติที่ประชุม** มอบหมายแขวงทางหลวงอ่างทอง ปรับภูมิทัศน์ ตัดกิ่งไม้ ตัดหญ้า บริเวณ 2 ข้างทาง ให้เป็นระเบียบเรียบร้อย สวยงาม รวมทั้ง จัดระเบียบร้านค้าที่ตั้งบน ทางเท้า


**ปิดประชุมเวลา** 10.๓๐ น.



(ลงชื่อ) ผู้จดรายงานการประชุม

(นางสาวสุธีรา บุญประดิษฐ์)

พนักงานวิเคราะห์นโยบายและแผน



(ลงชื่อ) ผู้ตรวจรายงานการประชุม

(นางสาววีรวรรณ จันทนเสวี)

ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด